Uld har naturlige egenskaber, som gør det til et meget velegnet materiale at lave strømper af. Uldmateriale skaber små luftlommer,som virker isolerende og derfor gør uldsokker varmere end andre strømper. Luftlommerne virker også til at trække fugtighed væk fra huden, så huden forbliver tør – selvom du sveder. Uld virker også lugthæmmende, så de bakterier der findes på dine fødder ikke har helt så frit spil.